Булат Җиһаншин: “Сез дә "обнуление" ясагыз”

	Яңа елда күпләр үткән тормышка, башкарган эшләренә нәтиҗә ясап, алга таба планнар кора.  Җырчы Булат Җиһаншин да үзенең “вконтакте” сәхефәсендә үткән тормышына нәтиҗә ясап, кызыклы фикерләре белән бүлешкән.	 “2020 саны бик үзенчәлекле булды... Шуңа да ел үтеп киткәч аңа нәтиҗәясау бик файдалы. Сез дә, вакыт табып, булганнарны искә төшереп, үзегезгә читтән карап, мактап характеристика һәм җиңүләрегезне язып элеп куегыз әле.

Былтыр күп нәрсәгә "обнуление" булды. Без дә тормышыбызга нәтиҗәләр ясап, бар начарлыкларны артта калдырыйк. 2020 саны - 0000 кебек калсын, ә яңа ел - яңа көч белән 0001 саны кебек китсен әле. Аллага тапшырып мин дә үземнең эшемә нәтиҗәләр ясарга булдым. 

Сәхнә кешеләренең иҗатын нәкъ менә шул сәхнәгә чыккан вакытыннан саный башлыйлар. Ә бит сәхнәгә чыгар алдыннан да алар ничә еллар буена иҗатта кайнап яшиләр.

Менә минем дә 2020 елда зур сәхнәгә чыгуыма 15 ел булды, ә иҗатыма 26 ел”, дип бүлеште Булат. 
	---	
Матбугат.ру

	№ --- | 03.01.2021	


